** **ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

 **тел: 0306/99199; факс: 0306/99141; e-mail:** **obsrud@abv.bg****;**

**П Р О Т О К О Л № 28**

На 14.05.2025 г. в залата на Общинския съвет - Рудозем се състоя двадесет и осмото извънредно заседание на Общински съвет - Рудозем.

Заседанието бе открито от Председателя на Общински съвет – инж. Венцислав Пехливанов: „Уважаеми, гости, по присъствен списък имаме – десет присъстващи.

Съгласно присъствения списък:

|  |  |  |
| --- | --- | --- |
| №  | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | д-р Денис Александров Инджов | ПРИСЪСТВА |
| 3. | Димитър Радославов Мадански | ПРИСЪСТВА |
| 4. | Диан Фиданов Малеков | ПРИСЪСТВА |
| 5. | Николина Ангелова Костадинова | ПРИСЪСТВА |
| 6. | Семир Севдалинов Сираков | ПРИСЪСТВА |
| 7. | Александър Еминов Гюров | ОТСЪСТВА |
| 8. | Хайридин Хайриев Молабрахимов | ПРИСЪСТВА |
| 9. | Денис Минков Кедиков | ПРИСЪСТВА |
| 10. | инж. Радослав Валентинов Филизов | ОТСЪСТВА |
| 11. | Шукри Асанов Халилов | ПРИСЪСТВА |
| 12. | Николай Бисеров Михтарски | ПРИСЪСТВА |
| 13. | инж. Евелин Веселинов Бозов | ОТСЪСТВА |

На основание чл.25 от ЗМСМА, чл. 64, чл.65, както и 94а от Правилника за организация дейността на Общински съвет - Рудозем, откривам днешното двадесет и осмо извънредно заседание. Предложения по дневния ред, колеги? Той е изпратен вчера. Съгласно Правилника за организация дейността на Общински съвет. Запознали сте се с дневния ред, надявам се! Той е от три точки. Като спешността беше породена от това, че имаме върнати две решения. Предложения към дневния ред? Няма. Предлагам да преминем към гласуване на дневния ред, моля да гласува! Благодаря Ви!

 Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Дневният ред е приет.

Заседанието протече при следния:

***Д Н Е В Е Н   Р Е Д:***

1. *Отмяна на Решения № 228 и № 229/29.04.2025 г. на Общински съвет – Рудозем, приети по Протокол № 27, върнати за ново обсъждане от Областен управител на област Смолян със Заповед № АП-03-14-199/12.05.2025 г./Вх. №100 /13.05.2025 г./*

*Докл.: Председател на Общински съвет-Рудозем*

1. *Определяне размера на трудовите възнаграждения на кметове на кметства в община Рудозем./Вх. № 99/13.05.2025 г./*

*Докл.: Кмет на Община-Рудозем*

*3. Определяне размера на трудовото възнаграждение на кмета на община Рудозем. /Вх. №98 /13.05.2025 г./*

*Докл.: Кмет на Община Рудозем*

Предлагам да подложим на гласуваме и участие на гости в днешното заседание.

 Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Преминаваме към дневния ред.

**По първа точка от дневния ред**

Инж. Пехливанов: „Първа точка е докладна внесена от мен. Тя е във връзка с отмяна на решение № 228 и 229 от последната сесия от 29 април. Те са върнати – двете решения са върнати от Областна управа със Заповед № АП-03-14-199 от 12.05.2025 г. с наш вх. №100/13.05.2025 г. Предполагам, че сте се запознали. Понеже сме нямали комисии, които да разглеждат дневния ред. Преминаваме направо към дискусия. Имате думата, колеги. Г-н Михтарски.

Г-н Михтарски: „Уважаеми г-н председател, уважаеми колеги съветници! Още на миналото заседание на Общински съвет изказах мнение, че средствата на Община Рудозем за делегираните от държавата дейности за кметове и кметски наместници в размер на 534 900 лв. за 2025 г. няма да са достатъчни за увеличение на възнагражденията на кмета на Община Рудозем и кметовете на 12-те кметства. Възнаграждение, което общинския съвет реши да бъде увеличено още 1 май 2025 г. и то в искания размер.

Оказа се, че към днешна дата, че тези предложения освен финансово необосновани са и незаконосъобразни. Напълно споделям мотивите изложени от Областния управител в заповедта, с която връща Решение №228 и 229 от 29 април 2025 г. като незаконосъобразни за ново обсъждане. С цитираните решения Общинския съвет в Рудозем на основание чл. 5, ал.16 от Постановление № 67 на Министерски съвет от 14 април 2010 г. е определил нови размери на трудовите възнаграждения на Кмета на Община Рудозем и на кметовете на 12-те кметства. Които възнаграждения влизат в сила четири месеца преди решенията да бъдат приети от Общински съвет, т.е. Общинския съвет е предал обратна сила на това действие.

Присъединявам се към становището, че взетите решения не отговарят на изискването на чл. 59, ал. 2, т.4 от Административнопроцесуалния кодекс, тъй като действително те не съдържат конкретна норма в специален закон, който предвижда правомощия на съвета да даде такава обратна сила.

Към настоящият момент мога да изкажа единствено така съжаление, че Общински съвет е на път да се превърне в рекордьор по върнати решения. Надявам се колегите общински съветници – Вие да се вслушате в това, което е посочено в Заповедта на общинския съветник и последващите решения да бъдат съобразени с определените нормативни норми. Също така се надявам Общинския съвет да работи със същата бързина и по други върнати решения от Областния управител. Все пак виждаме, че в рамките на един ден е възможно да бъде организирана цялата процедура.

Инж. Пехливанов: „Благодаря Ви, г-н Михтарски! Понеже вероятно допуснахте лапсус, но детайлите ми правят впечатление – „Заповедта, издадена от Общинския съветник“ – искрено се надявам да не сте писали Вие заповедта на адв. Сираков – областния управител! А иначе по отношение на това, което казахте – много Ви благодарим за това, че така изразително изчетохте мотивите за връщане на решението.

Аз ще се въздържа от коментар. Други колеги. Г-н д-р Инджов!“

Д-р Инджов: „Благодаря Ви, г-н председател! Уважаеми г-н председател, уважаеми колеги! Аз искам да споделя само нещо от наблюдението ми, понеже за пореден път изпадаме в демагогията, че някой се опитва да покаже колко е прав, а всъщност не е. Тъй като Областния управител може да е върнал това решение, но явно и някой там не си е написал домашното. Защото в указанията, които сме получили от Министерство на финансите, които са ясно качени на сайта на Министерство на финансите и те се отнасят относно Бюджет 2025 във Функция „Държавни служби“, Дейност 122 – „Общинска администрация“ - ясно е разписано – средства за кметове и кметски наместници – средствата за възнаграждение, осигурителни вноски на кметовете и кметските наместници по бюджетите на общините се разпределят на основание на определените от Общински съвет индивидуални заплати, считано от 01.01.2025 г.

Какво има повече да коментирам, г-н Михтарски? Министерството на финансите ни е казало какво да направим. Т.е. ние сме направили абсолютно всичко, което се е искало.

Да, указанията може да са дошли в последствие, но това е заради наша вина. Ние вече сме пуснали докладните. Да, това което са написали от Областна администрация – единствено в частта, в която ние не сме упоменали конкретното ПМС, то ПМС за Държавния бюджет за тези дейности е едно. То няма как да бъде друго. Така, че г-н Председател смятаме да преминем към режим на гласуване и на това и на следващите решения и да приключваме по-бързо с тези точки, които за мен са необосновано върнати. Сигурен съм, че и Областния управител ще бъде на същото мнение след като се запознае с указанията, които все пак те като държавна институция също трябва да са получили – благодаря!

Благодаря Ви, д-р Инджов! Някой друг колега? Няма. Г-н Михтарски!“

Г-н Михтарски: „Само за реплика!“

Инж. Пехливанов: „Да, може! Заповядайте!“

Г-н Михтарски: „Уважаеми г-н Инджов, в изказванията в последващата точка ще получите и съответно и репликата относно това, което Вие казахте преди малко, защото едва ли сега ще бъде позволено да говоря повече от няколко секунди. Благодаря!“

Инж. Пехливанов: „Благодаря Ви! Колеги, в режим на поименно гласуване:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | д-р Денис Александров Инджов | ЗА |
| 3. | Димитър Радославов Мадански | ЗА |
| 4. | Диан Фиданов Малеков | ЗА |
| 5. | Николина Ангелова Костадинова | ЗА |
| 6. | Семир Севдалинов Сираков | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ЗА |
| 10. | Николай Бисеров Михтарски | ЗА |

 Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Инж. Пехливанов: „Благодаря Ви, колеги!

За протокола с 10 „За“, 0 „против“ и 0 „въздържали се“ за протокола първа точка от дневния ред е приета. Решение № 228 и 229 от 29.04.2025 г. върнати от областния управител са отменени.

**РЕШЕНИЕ № 241**

***Относно:*** *Отмяна на Решения № 228 и № 229/29.04.2025 г. на Общински съвет – Рудозем, приети по Протокол № 27, върнати за ново обсъждане от Областен управител на област Смолян със Заповед № АП-03-14-199/12.05.2025 г.*

Общински съвет - град Рудозем след като разгледа и обсъди Докладна записка № 100/13.05.2025 г., предложена от председателя на Общински съвет - Рудозем – инж. Венцислав Венциславов Пехливанов и на основание чл. 45, ал. 9 във връзка с ал. 4 от Закона за местното самоуправление и местна администрация

След проведено поименно гласуване

**РЕШИ:**

 Отменя Решения №№ 228 и 229/29.04.2025 г. на Общински съвет – Рудозем, приети по Протокол № 27, върнати за ново обсъждане от Областен управител на област Смолян със Заповед № АП-03-14-199/12.05.2025 г.

**По втора точка от дневния ред**

Инж. Пехливанов: „Преминаваме към втора точка. Тя е - *Определяне размера на трудовите възнаграждения на кметове на кметства в община Рудозем .* Вносител отново е кмета на Общината, предложението, което е направил не се различава по нищо от това, което ние сме взели като решение. Тук това, което е направено е, че е цитирано номера на постановлението на Министерски съвет. Имате думата, колеги! Г-н Михтарски.“

Г-н Михтарски: “Благодаря, г-н Председател! Уважаеми, колеги! Докладната записка с входящ № 99 от 13 май тази година съдържа текстове, които са подвеждащи.

Цитирам Ви абзац 4 в изложението: „*Следва да се отбележи, че увеличението на възнагражденията на кметовете и кметските наместници през новата бюджетна година със задна дата е в съответствие и със Закона за държавния бюджет на Република България за 2025 г., тъй като в § 41 от неговите Преходни и заключителни разпоредби е предвидено, че същият влиза в сила от 1 януари 2025 г.“*

Да, действително в закона, т.е. тези разпоредби определят, че този закон ще влезне в сила от тази дата 1 януари 2025 г., но никъде в този закон не е споменато, че увеличението на заплатите на кметовете ще се случи точно от тази дата.

Абзац пети цитирам: *Във тази връзка са издадени писмени Указания № ФО-4/02.05.2025 г. на Министерство на финансите относно: съставянето изпълнението на бюджетите на общините и на сметките за средства от Европейския съюз за 2025 г. В раздел VII. „Планиране и отчитане на разходите по функции”, 1. Функция „Общи държавни служби”, Дейност 122 „Общинска администрация”*

Инж. Пехливанов: „ Г-н Михтарски, времето Ви изтече.“

Г-н Михтарски: „ Ако позволите още три секунди, за да завърша. Това, което…“

Инж. Пехливанов: „Аз държа да се спазва правилника. Понеже виждам, че сте човек, който така стриктно следи за спазването на законите и разпоредбите на подзаконовите нормативни актове, така че ще Ви помоля така, както сте толкова стриктен по отношение на издаването на заповеди – да бъдете стриктен и при спазването на правилника. Имате 30 секунди. Заповядайте!“

Г-н Михтарски: „ Тъй като явно така се опитвате да заглушите“

Инж. Пехливанов: „Напротив! Нищо не се опитвам, г-н Михтарски! Ние всички сме чели материалите. Извинявайте! Ние не сме в час, в който Вие преподавате, г-н Михтарски! Не е необходимо да ни четете.“

Г-н Михтарски: „Моля Ви, да спазите тогава разпоредбата на чл. 73 от Правилника за организация дейността на Общинския съвет, неговите комисии и взаимодействието му с общинска администрация и да ми предоставите 5 мин. за изказване!“

Инж. Пехливанов: „Добре, ще Ви предоставя! В момента сме в режим на дебати! Имате думата, колеги! Няма. Имате 5 мин. за изказване!“

Г-н Михтарски: „Благодаря, г-н Председател!“

Инж. Пехливанов: „Искрено се надявам да не превърнем Общинския съвет в една говорилня и един цирк, който да бъде посмешище за всички хора, които ни наблюдават. Заповядайте!“

Г-н Михтарски: „Да продължа своето изказване. Съответно: във *Функция „Общи държавни служби”, Дейност 122 „Общинска администрация” от посочените указания изрично е посочено, че* ***средствата за възнаграждения и осигурителни вноски на кметовете на кметства и кметските наместници по бюджетите на общините, се разпределят на основание на определените от общинския съвет индивидуални заплати считано от 01.01.2025 г.***

Това го четем в различни разпоредби, тъй като това което е определено от началната дата, от която започва разходването на тези средства по Дейност 122 „Общинска администрация”. Това не е периода, от който трябва да се увеличат заплатите на кметовете на кметства и кмета на общината. Така че, заплатите би трябвало на кметовете и на кмета на общината да се увеличат съгласно Закона за местното самоуправление и местната администрация, Закона за държавния бюджет, Закона за нормативните актове и административно процесуалния кодекс.

Напомням Ви и Вие също може да се поинтересувате, че обратна сила в нормативни актове се допуска само в изрични случаи, които с в интерес на справедливостта и при посочване на валидно правно основание, регламентиращо правомощия на съвета в този смисъл изрични мотиви, които налагат това. В нашия конкретен случай не виждам за каква справедливост може да говориме или пък какви логични или финансови мотиви биха могли да се поставят. Благодаря!“

Инж. Пехливанов: „Благодаря Ви, г-н Михтарски! Колеги, преминаваме към гласуване. А извинявам се, д-р Инджов!“

Д-р Инджов: „Искам да взема отношение по изказването на г-н Михтарски. Г-н Михтарски, както всяко нещо, което до тук сте правили – четете така, както дявола чете Евангелието, защото малко по-надолу на същите тези указания пише, че увеличението на индивидуалните основни месечни заплати влиза в сила от 01 януари 2025 г. И се извършва въз основа на годишните оценки за изпълнението на длъжността за 2024 г. на чл. така…така… Няма да продължавам да зачитам членове, защото не смятам, че не е необходимо. Освен това в същата тази в същите тези указания пише, че всичко това става по решение на Общински съвет така…така … и за какво могат да се използват тези средства. Вие се притеснявате дали ще стигнат. На всякъде пише, че при наличие на преходен остатък от 2024 г. същият може да се използва за персонала за увеличение на заплатите могат да се използват и местни приходи от местни дейности и от другите субсидии и т.н. Всичко това го пише в указанията.

Ние сме ги чели, г-н Михтарски! Не си мислете, че Вие идвате най-подготвен тука. Ние не сме ученици, на които Вие преподавате! Ние сме достатъчно подготвени, за да взимаме адекватни решения. Не смятам, че трябва да обръщаме всичко на една демагогия и постоянно на някой тука да му са 5 мин. Аз съм много доволен и много щастлив, че има съветник като Вас, който нали така изчита си материалите, нали, идва, говори, защитавате, опитвате се да защитавате обществения интерес, но същото правим и ние, г-н Михтарски! Ние не сме в различни отбори. Не знам защо си го представяте по такъв начин! Всички ние защитаваме обществения интерес! Обществен интерес е това, което законодателят ни е дал да направим. Има указания, които общинска администрация се е придържала. Нека не демагогстваме, пак казвам. Нека да подкрепим тези решения и да преминем в нали, и да може хората просто и чисто, и административно вече да започнат да си получават заплатите такива, каквито е редно да им бъдат. Благодаря Ви, г-н председател!“

Инж. Пехливанов: „Побрахте се точно във времето д-р Инджов!“

Г-н Михтарски: „Една реплика, ако позволите?“

Инж. Пехливанов: „Да, да!“

Г-н Михтарски: „Уважаеми г-н Инджов. Демагогия е когато си затваряме очите, за това което се случва в общината. И как общинска администрация широко си затваря очите относно дейности, в които изтичат общинските средства. Заповядайте в Чепинци, за да видите как се асфалтират така наречените прорезани улици. Там, където се прокарваха тръбите за вода, за да видите, без да се почисти пръстта се полага асфалт без на никой да му направи впечатление. Благодаря!“

Инж. Пехливанов: „Колеги, умишлено не Ви прекъсвам от благоприличие. Помолих да не обръщаме институцията Общински съвет на говорилня. Нищо общо нямаше това, което казахте, г-н Михтарски с точката, която разглеждаме в момента.

Ако искате да отделим специално време на улиците в Чепинци, на улиците в другите населени места от общината, нямам нищо против и колегите също! Но да правим някакви такива отклонения от установения дневен ред – всички сме наясно какво целите, г-н Михтарски!

Преминаваме към гласуване – поименно:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | д-р Денис Александров Инджов | ЗА |
| 3. | Димитър Радославов Мадански | ЗА |
| 4. | Диан Фиданов Малеков | ЗА |
| 5. | Николина Ангелова Костадинова | ЗА |
| 6. | Семир Севдалинов Сираков | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ПРОТИВ |
| 10. | Николай Бисеров Михтарски | ПРОТИВ |

 Общ брой общински съветници:13

Присъствали: 10

Гласували: 10

За: 8

Против: 2

Въздържали се: 0

Инж. Пехливанов: „Благодаря Ви, колеги! С 8 „За“, 2 „против“ и 0 „въздържали се“ втора точка от дневния ред е приета.

**РЕШЕНИЕ № 242**

***Относно:*** *Определяне размера на трудовите възнаграждения на кметове на кметства в община Рудозем.*

Общински съвет - град Рудозем след като разгледа и обсъди Докладна записка № 99/13.05.2025 г., предложена от кмета на Община Рудозем – инж. Недко Фиданов Кулевски и на основание чл.21, ал.1, т.5 и чл.38, ал.7 от Закона за местното самоуправление и местната администрация, чл.5, ал.16 от ПМС № 67 от 14 април 2010 г. за заплатите в бюджетните организации и дейности, § 41 от Преходните и заключителни разпоредби на Закона за държавния бюджет на Република България за 2025 г. и в изпълнение на Указания № ФО-4/02.05.2025 г. на Министерство на финансите относно: съставянето изпълнението на бюджетите на общините и на сметките за средства от Европейския съюз за 2025 г.

След проведено поименно гласуване

**РЕШИ:**

Определя основни трудови възнаграждения на кметове на кметства в община Рудозем, както следва:

1. Кмет на кметство Войкова лъка – 1812,00 лв., считано от 01.01.2025 г.;
2. Кмет на кметство Елховец – 1992,00 лв., считано от 01.01.2025 г.;
3. Кмет на кметство Рибница – 1812,00 лв., считано от 01.01.2025 г.;
4. Кмет на кметство Сопотот – 1812,00 лв., считано от 01.01.2025 г.;
5. Кмет на кметство Чепинци – 1992,00 лв., считано от 01.01.2025 г.;
6. Кмет на кметство Равнината – 1812,00 лв., считано от 01.01.2025 г.;
7. Кмет на кметство Витина – 1812,00 лв., считано от 01.01.2025 г.;
8. Кмет на кметство Коритата – 1812,00 лв., считано от 01.01.2025 г.;
9. Кмет на кметство Пловдивци – 1812,00 лв., считано от 01.01.2025 г.;
10. Кмет на кметство Бърчево – 1812,00 лв., считано от 01.01.2025 г.;
11. Кмет на кметство Оглед – 1812,00 лв., считано от 01.01.2025 г.;
12. Кмет на кметство Грамаде – 1812,00 лв., считано от 01.01.2025 г.;
13. Кмет на кметство Бяла река – 1812,00 лв., считано от 01.01.2025 г.;

 14.Кмет на кметство Борие – 1812,00 лв., считано от 01.01.2025 г.

**По трета точка от дневния ред**

Инж. Пехливанов: „Преминаваме към трета точка от дневния ред – *Определяне размера на трудовото възнаграждение на кмета на Община Рудозем.* Запознали сте се с докладната – тя е аналогична. Имате думата по точката, колеги. Няма! В режим на поименно гласуване:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | д-р Денис Александров Инджов | ЗА |
| 3. | Димитър Радославов Мадански | ЗА |
| 4. | Диан Фиданов Малеков | ЗА |
| 5. | Николина Ангелова Костадинова | ЗА |
| 6. | Семир Севдалинов Сираков | ЗА |
| 7. | Хайридин Хайриев Молабрахимов | ЗА |
| 8. | Денис Минков Кедиков | ЗА |
| 9. | Шукри Асанов Халилов | ПРОТИВ |
| 10. | Николай Бисеров Михтарски | ПРОТИВ |

 Общ брой общински съветници:13

Присъствали: 10

Гласували: 10

За: 8

Против: 2

Въздържали се: 0

Благодаря Ви, колеги! С 8 „За“, 0„против“ и 0 „въздържали се“ – и последна трета точка от дневния ред…..

Д-р Инджов: „Двама против!“

Инж. Пехливанов: „Двама „против“. Извинявам се! За протокола и нула „въздържали се“ – трета последна точка от дневния ред е приета.

**РЕШЕНИЕ № 243**

***Относно:*** *Определяне размера на трудовото възнаграждение на кмета на община Рудозем.*

Общински съвет - град Рудозем след като разгледа и обсъди Докладна записка № 98/13.05.2025 г., предложена от кмета на Община Рудозем – инж. Недко Фиданов Кулевски и на основание чл.21, ал.1, т.5 и чл.38, ал.7 от Закона за местното самоуправление и местната администрация, чл.5, ал.16 от ПМС № 67 от 14 април 2010 г. за заплатите в бюджетните организации и дейности, § 41 от Преходните и заключителни разпоредби на Закона за държавния бюджет на Република България за 2025 г. и в изпълнение на Указания № ФО-4/02.05.2025 г. на Министерство на финансите относно: съставянето изпълнението на бюджетите на общините и на сметките за средства от Европейския съюз за 2025 г.

След проведено поименно гласуване

**РЕШИ:**

Определя основно трудово възнаграждение на кмета на община Рудозем в размер на 4800,00 лв., считано от 01.01.2025 г.

Инж. Пехливанов: „Поради изчерпване на дневния ред, закривам днешното двадесет и осмото извънредно заседание. Благодаря, Ви!“

**Председател на Об. С: ……………….........**

 **/инж. Венцислав Пехливанов/**

**Техн. сътрудник: .………..……...**

 **/Даниела Хаджиева/**